stanford-oval/wikipedia huggingface dataset:
Leopold I (keisari)
Taiteiden suosija ja hovielämä

Vaikka Leopold eli yksityishenkilönä hyvin yksinkertaisesti, hovin ylläpitoon käytetyt summat olivat jättimäisiä. Hän halusi aina korostaa keisarillista arvokkuutta. Edustusmatkat, kuten kruunausmatka Frankfurtiin vuonna 1658 sekä lukuisat pyhiinvaellukset, joille hän lähti taatakseen jumalallisen avun saannin vihollisiaan vastaan, toteutettiin näyttävästi. Keisarin erityistehtävänä oli tehdä Wienistä keisarillinen asuinpaikka. Wienin hovi oli kuuluisa kalliista teatteriesityksistään, joihin toisinaan osallistuivat myös keisari ja keisarinna. Italialaisia ​​oopperoita ja baletteja tuotiin näyttämölle ylellisesti toteutettuina, ja usein niissä käytettiin myös Leopoldin itsensä säveltämää musiikkia.
Puolisonsa Margareeta Teresian  kanssa avioitumisen kunniaksi vuonna 1666 Leopold perusti valtavin kustannuksin Wienin Hofburgin palatsiin Rosballet-baletin. Musiikin sävelsi hovikapellimestari Bertali. Samana vuoden keväällä esitettiin ooppera Il Pomo d’Oro – ”Kultainen Omena”, jonka olivat säveltäneet M. A. Cesti ja Johann Heinrich Schmelzer. Leopold oli säveltänyt yhdeksännen kohtauksen oopperan toiseen osaan.
Koska keisari oli erittäin kiinnostunut myös metsästyksestä, hovin huvituksiin kuuluivat myös metsästäminen haikaroilla sekä villisikojen ja saksanhirvien metsästys keisarillisen residenssin läheisyydessä. Vaikka Leopold ei tehnyt laajempia matkoja vuoden 1693 jälkeen, hän nautti metsästysretkistä aina kuolemaansa asti.
Leopold I oli vannoutunut kirjojen keräilijä, ja hovin kirjastonjohtaja Peter Lambeck sai hänestä suurenmoisen avunantajana. Hän oli tunnettu tuesta, jota hän kohdisti sivistykseen ja koulutukseen, ja näin yritti taata kuuluisten oppineitten palvelut hovilleen.
Perintö

Leopold I sai poikansa Joosefin ja Kaarlen allekirjoittamaan vuonna 1703 keskinäisen perimyssopimuksen, jonka mukaan Joosefin tyttäret olisivat etusijalla Kaarlen tyttäriin nähden, jos kumpikaan ei saisi poikaa. Tämä päätös, joka ei pitänyt sisällään Kaarle VI:n tyttären Maria Teresian valtaistuimelle nousua vuonna 1740, johti Itävallan perimyssotaan vuosina 1740-1748. Lisäksi Kaarle sääti perimysjärjestyksestä vuonna 1713 pragmaattisen sanktion.[lähde? ]
Leopold I valtakausi kesti yli 46 vuotta, hän oli toiseksi pisinpään hallinnut Pyhän saksalais-roomalaisen keisarikunnan keisari. Hän kuoli 62-vuotiaana 5. toukokuuta 1705 Wienissä. Hänet ja hänen kolme puolisoaan on haudattu Habsburg suvun Keisarilliseen kryptaan Wienin Kapusiinikirkkoon.
Aiheesta muualla

Kuvia tai muita tiedostoja aiheesta Leopold I (keisari) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Ferdinand III | Pyhän saksalais-roomalaisen valtakunnan hallitsija  1658–1705 | Seuraaja: Joosef I |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Eurooppa Westfalenin rauhan 1648 jälkeen
Keisari Leopold I kruunajaisasussa, Pietro Liberi (attr.) 1657-1658
Ensimmäinen puoliso, keisarinna Margaret Teresia, Espanjan infanta, tuntematon taiteilija n. 1662-1664.
Toinen puoliso, keisarinna Claudia Felicitas Tirolilainen, Itävallan arkkiherttuatar, Carlo Dolci 1672
Leopold I teatteripuvussa Acisin roolissa näytelmässä La Galatea, Jan Thomas 1667
Käännös suomeksi
Mark Maher

Mark Maher (s. 1960) on yhdysvaltalainen valokuvataiteilija internetsivujen suunnittelija. Hän on asunut Helsingissä ja muualla Euroopassa vuodesta 1996 lähtien. Hänellä on ollut Suomessa useita näyttelyjä.
Maherin uusin tyyli on valokuvan ja metallin yhdistäminen. Hän on kehittänyt omaperäisen tekniikan, jossa hän sulattaa ohuita kuultokuvia pienille teräslevyille polttimen avulla ja muokkaa sulavaa kuvaa terällä.
Kirjallinen tuotanto

American Polaroids – Amerikan kuvia, Like, 2003
Meltpoints, Like, 2007 (ilmestyy marraskuussa)
Aiheesta muualla

Artikkeli Turun Sanomissa[vanhentunut linkki]
Amos Andersonin taidemuseo
Ingrid Hansen Gallery (Arkistoitu – Internet Archive)
Mario Fischer

| Mario Fischer |
| --- | --- |

Henkilötiedot
Syntynyt: 5. toukokuuta 1989 (ikä 35) Wien, Itävalta
Kansalaisuus:   Itävalta
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  88 kg
Seura
Seura:  Vienna Capitals
Sarja:  Bet-at-home ICE Hockey League
Pelaajaura
Pääsarjaura:  2008–
Aik. seurat:  Wiener EV (ÖNL) SaPKo (Mestis)   EC Salzburg (EBEL) Vienna Capitals Silver (Erste Liga)
Mario Fischer (s. 5. toukokuuta 1989 Wien, Itävalta) on itävaltalainen jääkiekkoilija, joka pelaa Itävalla monikansallisen Bet-at-home ICE Hockey Leaguen itävaltalaisjoukkue Vienna Capitalsissa. Hän on pelipaikaltaan laitahyökkääjä, mutta Fischer osaa pelata myös puolustajana.
Ura > Seuraura

Fischer on Wiener EV:n kasvatti. Hän siirtyi jo 15-vuotiaana Suomeen ja Rauman Lukon C-nuoriin kaudeksi 2004–2005. Kaudella 2005–2006 Fischer piipahti pelaamassa kasvattajaseurassaan Wiener EV:ssä kaksi ensimmäistä miesten peliään Itävallan toiseksi korkeimmalla sarjatasolla Nationalligassa. Hän pelasi kautensa pääosin kuitenkin Lukon B-nuorissa. Kaksi seuraavaa kautta Fischer pelasi seuran A-nuorissa.
Huhtikuussa 2008 Fischer teki vuoden mittaisen sopimuksen Mestis-joukkue Savonlinnan Pallokerhon kanssa. Hän jäi kuitenkin vähälle peliajalle ja purki yhteisymmärryksessä sopimuksensa kymmenen ottelun jälkeen lokakuussa. Fischer teki otteluissaan tehot 1+3=4 ja hän palasi loppukaudeksi 2008–2009 kotimaahansa ja siirtyi EC Salzburgin kakkosjoukkueeseen Itävallan toiseksi korkeimmalle sarjatasolle. Fischer kuitenkin nousi sieltä Salzburgin Erste Bank Eishockey Liga -miehistöön ja teki siellä 25 ottelussa tehot 2+0=2. Huhtikuussa 2009 hän teki joukkueen kanssa kaksivuotisen jatkosopimuksen.
Ensimmäisellä kokonaisella pääsarjakaudellaan 2009–2010 Fischer teki 47 ottelussa tehot 1+4=5. Hän voitti sekä keväällä 2010 että 2011 Itävallan-mestaruuden. Kaudeksi 2011–2012 hän siirtyi vuoden mittaisella sopimuksella Vienna Capitalsiin. Kaudella 2012–2013 Fischer pelasi loukkaantumisen takia EBEL:n runkosarjassa vain 12 ottelua. Kaudella 2014–2015 hän eteni Capitalsin kanssa aina liigan finaaleihin, mutta mestaruuden vei kuitenkin Fischerin entinen seura EC Salzburg otteluvoitoin 4-0.
Ura > Maajoukkueura

Fischer edusti Itävaltaa MM-kilpailuissa vuonna 2015 sekä IA-divisioonan MM-kilpailuissa vuonna 2014, jolloin hän voitti hopeaa. Yhteensä Fischer on pelannut 36 A-maaottelua tehopistein 2+2=4. Hän teki A-maajoukkuedebyyttinsä 12. marraskuuta 2010 Unkarin Székesfehérvárissa Ranskaa vastaan.
Fischer pelasi myös alle 20-vuotiaiden I-divisioonan MM-kilpailuissa vuosina 2008 ja 2009. Vuoden 2009 turnaus päättyi B-lohkon kultaan ja hänet valittiin Itävallan parhaaksi pelaajaksi. Vuoden 2008 turnaus päättyi A-lohkon hopeaan. Fischer pelasi myös alle 18-vuotiaiden I-divisioonan MM-kilpailuissa vuosina 2006 ja 2007.
Tilastot

Fischer EC Salzburgin paidassa kaudella 2009–2010.
Mauro Silva

Mauro Silva
Mauro da Silva Gomes paremmin tunnettu nimellä Mauro Silva (s. 12. tammikuuta 1968, São Bernardo do Campo Brasilia) on brasilialainen jalkapalloilija. Hän oli pelipaikaltaan puolustava keskikenttäpelaaja. Mauro Silva voitti maailmanmestaruuden vuonna 1994.
Mauro Silva aloitti uransa Brasiliassa Guarani Futebol Clubessa vuonna 1988, josta siirtyi vuonna 1990 Clube Atlético Bragantinoon. Suurimman osan urastaan Mauro Silva edusti kuitenkin Espanjan Primera Divisiónissa pelaavaa Deportivo La Coruñaa (1992–2005). Siellä hän saavutti seurajoukkueuransa suurimman saavutuksen vuonna 2000, kun Deportivo voitti Espanjan-mestaruuden. Mestarien liigaan Mauro Silva osallistui seuran mukana viisi kertaa ja paras saavutus oli välieräpaikka kaudella 2003–2004.
Brasilian jalkapallomaajoukkuetta Mauro Silva edusti 46 kertaa vuosina 1991–2001. Hän voitti maailmanmestaruuden vuoden 1994 MM-kisoissa pelaten tärkeässä roolissa Brasilian kaikissa seitsemässä ottelussa sekä Etelä-Amerikan-mestaruuden vuonna 1997.
Saavutukset

Maailmanmestaruus 1994
Etelä-Amerikan-mestaruus 1997
Espanjan-mestaruus 2000
Campeonato Paulista 1990
Espanjan cup 1995 ja 2002
Espanjan supercup 1995, 2000 ja 2002
MTV Movie Awards

| MTV Movie Awards |
| --- | --- |
 Vuoden 2003 palkinto
Palkitaan:  "Paras elokuvissa"
Palkinnon antaja:  MTV
Maa:   USA
Ensimmäinen palkinto:  1992
Virallinen internet-sivu
MTV Movie Awards on elokuvagaala, jota järjestää MTV. Gaalassa parodioidaan elokuvamateriaalia juontajien ja muiden julkisuusvierailioiden musiikkiesityksissä. Gaalan kehitteli Joel Gallen.
Kategoriat

Paras elokuva
Paras miesnäyttelijä
Paras naisnäyttelijä
Paras läpimurron tehnyt esiintyjä
Paras roisto
Paras elokuvamusiikki
Paras komediaesiintyminen
Paras suudelma
Paras taistelu
Paras WTF-tilanne
Paras scared-as-sh**t-kohtaus
Paras kovis
Maailman supertähti
Generation Award
Lifetime Achievement Award/MTV Generation Award

MTV on jakanut ainakin kolmelle fiktiiviselle hahmolle kunniapalkinnon: Godzillalle, Jason Voorheesille ja Chewbaccalle. Jasonille tämä palkinto myönnettiin vuonna 1992. Godzillalle se myönnettiin vuonna 1996 ja Chewbaccalle heti seuraavana vuonna. Vuonna 1998 Clint Howard oli viimeinen, jolle palkinto annettiin.
Lifetime Achievement Award/MTV Generation Award > MTV Generation Award

Vuoden 1998 jälkeen palkintoa ei jaettu vuosiin, kunnes se palasi takaisin seitsemän vuotta myöhemmin MTV Generation -palkintona (eli suomeksi 'MTV-sukupolvi palkintona'); Vuonna 2005 sen voitti Tom Cruise, Jim Carrey vuonna 2006, Mike Myers vuonna 2007, Adam Sandler vuonna 2008, Ben Stiller vuonna 2009 ja Sandra Bullock vuonna 2010.
Vuodet

| Vuosi | Juontaja(t) | Paras elokuva | Paras näyttelijä> Nainen | Paras näyttelijä> Mies |
| --- | --- | --- | --- | --- |
| 1992    | Dennis Miller | Terminator 2 – Tuomion päivä | Linda Hamilton, Terminator 2 – Tuomion päivä | Arnold Schwarzenegger, Terminator 2 – Tuomion päivä |
| 1993    | Eddie Murphy | Kunnian miehiä | Sharon Stone, Basic Instinct – vaiston varassa | Denzel Washington, Malcolm X |
| 1994    | Will Smith | Väkivallan kierre | Janet Jackson, Murhan jälkeen | Tom Hanks, Philadelphia |
| 1995    | Jon Lovitz & Courteney Cox | Pulp Fiction – tarinoita väkivallasta | Sandra Bullock, Speed – kuoleman kyydissä | Brad Pitt, Veren vangit |
| 1996    | Ben Stiller & Janeane Garofalo | Seitsemän | Alicia Silverstone, Clueless | Jim Carrey, Ace Ventura – luonto kutsuu |
| 1997    | Mike Myers | Scream | Claire Danes, Romeo + Julia | Tom Cruise, Jerry Maguire – elämä on peliä |
| 1998    | Samuel L. Jackson | Titanic | Neve Campbell, Scream 2 | Leonardo DiCaprio, Titanic |
| 1999    | Lisa Kudrow | Sekaisin Marista | Cameron Diaz, Sekaisin Marista | Jim Carrey, Truman Show |
| 2000    | Sarah Jessica Parker | Matrix | Sarah Michelle Gellar, Julmia aikeita | Keanu Reeves, Matrix |
| 2001    | Jimmy Fallon & Kirsten Dunst | Gladiator | Julia Roberts, Erin Brockovich | Tom Cruise, Vaarallinen tehtävä II |
| 2002    | Sarah Michelle Gellar & Jack Black | Taru sormusten herrasta: Sormuksen ritarit | Nicole Kidman, Moulin Rouge! | Will Smith, Ali |
| 2003    | Seann William Scott & Justin Timberlake | Taru sormusten herrasta: Kaksi tornia | Kirsten Dunst, Spider-Man – Hämähäkkimies | Eminem, 8 Mile |
| 2004    | Lindsay Lohan | Taru sormusten herrasta: Kuninkaan paluu | Uma Thurman, Kill Bill: Volume 1 | Johnny Depp, Pirates of the Caribbean: Mustan helmen kirous |
| 2005    | Jimmy Fallon | Dynamiitti Napoleon | Lindsay Lohan, Mean Girls | Leonardo DiCaprio, Lentäjä |
| 2006    | Jessica Alba | Kuokkavieraat | [Palkintoa ei jaettu] | Jake Gyllenhaal, Brokeback Mountain |
| 2007    | Sarah Silverman | Pirates of the Caribbean: Kuolleen miehen kirstu | [Palkintoa ei jaettu] | Johnny Depp, Pirates of the Caribbean: Kuolleen miehen kirstu |
| 2008    | Mike Myers | Transformers | Ellen Page, Juno | Will Smith, I Am Legend |
| 2009    | Andy Samberg | Twilight – Houkutus | Kristen Stewart, Twilight – Houkutus | Zac Efron, High School Musical 3: Senior Year |
| 2010    | Aziz Ansari | Twilight – Uusikuu | Kristen Stewart, Twilight – Uusikuu | Robert Pattinson, Twilight – Uusikuu |
| 2011   | Jason Sudeikis | Twilight – Epäilys | Kristen Stewart, Twilight – Epäilys | Robert Pattinson, Twilight – Epäilys |
| 2012   | Russell Brand | Twilight – Aamunkoi | Jennifer Lawrence, Nälkäpeli | Josh Hutcherson, Nälkäpeli |
| 2013   | Rebel Wilson | The Avengers | Jennifer Lawrence, Unelmien pelikirja | Bradley Cooper, Unelmien pelikirja |
| 2014   | Conan O’Brien | Nälkäpeli – Vihan liekit | Jennifer Lawrence, Nälkäpeli – Vihan liekit | Josh Hutcherson, Nälkäpeli – Vihan liekit |
Majdi Mosrati

| Henkilötiedot |
| --- | --- | --- |
Syntymäaika: 13. syyskuuta 1986 (ikä 38)
Syntymäpaikka: Menzel Ennour, Tunisia
Pelipaikka: hyökkäävä keskikenttäpelaaja
Pituus: 182 senttimetriä
Seura
Seura: Stade Tunisien
Junioriseurat
:  AS Menzel Ennour
Seurat
| Vuodet | Seura | O (M) |
| 2006–2008 2008–2010 2010– | US Monastir ES Sahel Stade Tunisien | 38 (5) 11 (1) |
Maajoukkue
| 2008 |  Tunisia | 1 (0) |
 Seurajoukkueuran tilastot kattavat vain kansalliset sarjat, päivitetty 22. toukokuuta 2010.  Maajoukkueuran tilastot päivitetty 14. lokakuuta 2008.
Majdi Mosrati (arab. مجدي المسراطي‎, s. 13. syyskuuta 1986 Menzel Ennour, Tunisia) on tunisialainen jalkapalloilija. Keskikentällä pelaava Mosrati edustaa Tunisian pääsarjassa pelaavaa Stade Tunisienia.
Ura

Mosrati aloitti jalkapalloilun AS Menzel Ennourin junioriseurassa, josta hän siirtyi US Monastiriin vuonna 2006. Mosrati nousikin joukkueensa avausmiehistöön esitettyään hyviä otteita ensimmäisellä kaudella ja onnistuttuaan maalinteossa kahdesti. Kaudella 2007–2008 hän teki vaikutuksen tunisialaisiin suurseuroihin, kun Mosrati auttoi Monastiria kauden päätteeksi sijoittumaan sarjassa neljänneksi, jonka myötä joukkue pääsi kaudeksi 2008–2009 Arabian Mestarien liigaan. Heinäkuussa 2008 hän siirtyi ES Saheliin kahden vuoden sopimuksella. Toukokuussa 2010 ES Sahel ilmoitti ettei jatkaisi Mosratin sopimusta.
Kesällä 2010 Mosrati siirtyi vapaalla siirrolla Stade Tunisieniin.
Ura > Maajoukkue

Tunisian maajoukkueessa Mosrati pelasi ensi kerran 14. lokakuuta 2008 ystävyysottelussa Ranskaa vastaan, jossa hän tuli ottelun loppuhetkillä vaihdosta kentälle. Ottelu päätyi Ranskan 3-1 voittoon.
Aiheesta muualla

Majdi Mosrati ES Sahelin kotisivuilla (ranskaksi)
kawarji.com (Arkistoitu – Internet Archive) (ranskaksi)
Mallinkainen

| Mallinkainen |
| --- | --- |
 Mallinkainen
 Koordinaatit: 60°54′31.2″N, 24°48′10.9″E 
Valtio:  Suomi
Maakunta:  Kanta-Hämeen maakunta
Seutukunta:  Hämeenlinnan seutukunta
Kunta:  Janakkala
Väkiluku:  n. 150
Infobox OKVirheellinen NIMI-arvo: 
Mallinkainen on kylä Janakkalan kunnassa, Kanta-Hämeessä. Se sijaitsee noin kahdeksan kilometrin päässä Janakkalan kunnan päätaajamasta, Turengista. Kylän lähellä sijaitsee saman niminen Mallinkaistenjärvi. Mallinkaisten asukasluku on noin 150, ja asuttuja taloja kylässä on noin 50.
Mallinkaisilla on ollut asutusta 1700- ja 1800-lukujen taitteesta lähtien. Kylässä oli 1900-luvun alussa paljon torppia. 1900-luvun alussa perustettiin myös koulu, joka lakkautettiin 1974. Nykyään koulu toimii kylän keskuksena, ja koulu on ollut vuonna 1992 perustetun kyläyhdistyksen omistuksessa vuodesta 2015. Kylässä on ollut toiminnassa kaksi kauppaa. Kylässä on myös motoristikahvila ja Mallinkaistenjärvi.
URD Rennsport

URD Rennsport on saksalainen pikkuformulatalli. Tallin historia alkaa jo vuodesta 1969, kun Ernst Ungar perusti URD-yrityksen, joka valmisti moottoreita, osia ja ajoneuvoja eri urheilusarjojen luokkiin. Talli itsessään perustettiin vuonna 1972. Talli on kilpaillut historiansa aikana mm Saksan F3 ja Formula Ford-sarjoissa. Vuonna 2008 talli voitti ADAC Formel Masters-sarjan mestaruuden. Vuonna 2010 talli kilpaili ATS Formula 3 Cup-sarjassa voittaen yhden kilpailun. Vuonna 2012 talli kilpailee Formula 3 Euroseries-sarjassa.
Aiheesta muualla

http://www.urd-rennwagenbau.de/rennsport/chronik.htm
Mega (täsmennyssivu)

Mega voi tarkoittaa seuraavia asioita:
mega, SI-järjestelmän kerrannaisyksikön etuliite, joka tarkoittaa miljoonakertaista
Mega, Lapuan patruunatehtaan kehittelemä luoti
Radio Mega, oululainen radioasema
Mega Millions, yhdysvaltalainen arpajaispeli
Mega, Digimon-sarjassa Digimonien voimakkain taso
Megaupload, suljettu tiedostojenjakosivusto
Mega, tiedostojenjakosivusto, suljetun Megauploadin seuraaja
MEGA, Red Televisiva Megavisión, chileläinen televisiokanava
Marx-Engels-Gesamtausgabe (MEGA), Karl Marxin ja Friedrich Engelsin kootut teokset saksaksi
Mega, videopeleihin ja Sega Mega Driveen keskittynyt lehti
Luettelo Yön singleistä

Tämä on luettelo Yö-yhtyeen julkaisemista singlelevyistä.
Likaiset legendat I (helmikuu 1983)
Särkynyt enkeli (lokakuu 1983)
Laulu meille kahdelle (toukokuu 1984)
Häät (lokakuu 1984)
Joutsenlaulu (joulukuu 1984)
Kuorotyttö (toukokuu 1985)
Niin paljon me teihin luotettiin (marraskuu 1985)
Enkelille (huhtikuu 1986)
Leijat (kesäkuu 1986)
Lasisilmä (kesäkuu 1986)
Viisi kaunista yötä (marraskuu 1986)
Tia-Maria (maaliskuu 1987)
Tää kesä (heinäkuu 1987)
Laulu rakkaudelle (joulukuu 1987)
Mutta kun tulee aamu (syyskuu 1988)
Jestas sentään (tammikuu 1989)
Kaipaan luoksesi kotiin (kesäkuu 1989)
Vie mut minne vaan (joulukuu 1990)
Viivy aamukuuteen (huhtikuu 1991)
Kuuhullu (toukokuu 1993)
Kanssas tanssin pilviin (kesäkuu 1994)
Ihmisen poika -näytesingle (lokakuu 1994)
Sua muistoistani pois en saa (syyskuu 1995)
Yötä vastaanottamaan (toukokuu 1996)
Sua syliini kaipaan -näytesingle (syyskuu 1996)
Joulu omin päin (marraskuu 1996)
Miehen tie (toukokuu 1997)
Ansaan vielä sut saan (marraskuu 1997)
Yön pimeä puoli (toukokuu 1998)
Löysin paljon oikeaa (syyskuu 1998)
Kulkuripoika (helmikuu 1999)
Kultakala (maaliskuu 1999)
Kuljettaa keväinen tie (toukokuu 1999)
Kahvilassa kahden aikaan (kesäkuu 2000)
Kultasiipi (lokakuu 2000)
Särkyvää/Katujen kuningatar (elokuu 2001)
Mysteeri (marraskuu 2001)
Kaksintaistelu (syyskuu 2002)
Sano että jäät (joulukuu 2002)
Rakkaus on lumivalkoinen (helmikuu 2003)
Se kerran kirpaisee (toukokuu 2003)
Etkö unta saa? (toukokuu 2003)
Rakkauden vahvistama (heinäkuu 2004)
Pettävällä jäällä (tammikuu 2005)
Tie sydämeeni (syyskuu 2005)
Yksi askel liikaa (2005)
Satukirjan sankari (toukokuu 2007)
Rakkautta vain? (elokuu 2007)
Taikasanat (marraskuu 2007)
Yö (2008)
Loisto (toukokuu 2009)
Kiitos ja kunnia (syyskuu 2009)
Parrasvalot (tammikuu 2010)
Onnen hohteessa ((2011)
Kun nuoruus katoaa (2011)
Tällaisina aikoina (2011)
Pelko ja rakkaus (2012)
Syyt syntyjen (2012)
Helmoista taivaan (2012)
Hyvässä ja pahassa (2014)
Jään sun viereen (2014)
Ei syntiä sen kauniimpaa (2014)
Tahroja paperilla (2015)
Minne tuulet vie (2016)
Erakko (2016)
Vain yksi sydän särjettäväksi (2016)
Puolet taivaasta, puolet helvetistä (2016)
Mitä jos mä rakastan (2018)
Onnellisia vuosia (2018)
Viimeiseen auringonlaskuun (2023)
Mahmud Ahmadinežad

| Mahmud Ahmadinežad> محمود احمدینژاد |
| --- | --- |
 Mahmud Ahmadinežad vuonna 2019.
Iranin 6. presidentti
 3. elokuuta 2005 − 3. elokuuta 2013  
Varapresidentti:  Parviz Davoodi Esfandiar Rahim Mashaei Mohammad-Reza Rahimi
Edeltäjä:  Mohammad Khatami
Seuraaja:  Hasan Ruhani
Teheranin pormestari
 20. kesäkuuta 2003 − 3. elokuuta 2005  
Edeltäjä:  Hassan Malekmadani
Seuraaja:  Mohammad Bagher Ghalibaf
Ardabīlin kuvernööri
Edeltäjä:  Hossein Taheri (Itä-Azerbaidžanin kuvernööri)
Seuraaja:  Javad Negarandeh
Henkilötiedot
Syntynyt: 28. lokakuuta 1956 (ikä 67) Aradan, Iran
Kansalaisuus:  iranilainen
Ammatti:  maa-ja vesirakennusinsinööri
Puoliso:  Azam Farahi (aviol. 1977)
Tiedot
Puolue:  Abadgaran (ennen 2003) Insinöörien islamilainen yhdistys (ennen 1990)
Uskonto:  šiialaisuus
 Nimikirjoitus
Mahmud Ahmadinežad (pers. ‏محمود احمدی‌نژاد‎, Mahmūd Ahmadī-Nežād, synt. Mahmud Sabbaghian, pers. ‏محمود صباغیان‎, Mahmud Sabbāġyān; s. 28. lokakuuta 1956) toimi kuudentena Iranin presidenttinä vuosina 2005−2013. Hän astui virkaansa ensimmäiselle nelivuotiskaudelleen elokuussa 2005. Kesäkuussa 2009 hänet valittiin jatkokaudelle murskaenemmistöllä kiistellyissä vaaleissa, jotka johtivat mellakoihin.
Ahmadinežad on herättänyt ärtymystä länsimaissa revisionistisilla lausunnoillaan holokaustista ja on profiloitunut Lähi-idässä Israelin vastustajana. Iran jatkoi hänen kaudellaan ydinohjelmaansa, jonka Israel näkee uhaksi turvallisuudelleen.
Varhaiset vuodet

Ahmadinežad on kotoisin Aradanista läheltä Teherania. Ahmadinežad on neljäs poika seitsemästä lapsesta. Perhe muutti Teheraniin hänen ollessaan vauvaikäinen, ja isä Ahmad otti nimen Ahmadinežad (Ahmadin suku) vanhan nimen Sabbaghian (langanvärjääjä) tilalle. Isä piti kauppaa ja parturia Aradanissa ja ryhtyi Teheranissa sepäksi.
Ahmadinežad opiskeli Iranin tiede- ja teknologiayliopistossa insinööriksi ja suoritti maisterin tutkintonsa 1984. Hän työskenteli yliopistossa vuodesta 1989 ja väitteli tohtoriksi 1997 liikenne- ja kuljetusalalta.
Ahmadinežad oli jo opiskelijana poliittisesti aktiivinen ja painoi šaahia vastustavia lentolehtisiä kotiinsa piilotetulla painokoneella. Myöhemmin hän liittyi radikaaliin Yhtenäisyyden vahvistus -ryhmään, joka kasvoi vuoden 1979 vallankumouksen myötä. Ryhmä osallistui myös Yhdysvaltain lähetystön valtaukseen. Ahmadinežadin osuutta tapahtuneessa ei ole vahvistettu.
Ahmadinežad taisteli Irakin-vastaisessa sodassa. Hän liittyi myöhemmin Vallankumouskaartin erikoisprikaatiin ja palveli salaisissa tehtävissä luultavasti Kirkukissa ja osallistui mahdollisesti myös ajatollah Khomeinin vihollisten eliminointiin. Hän matkusti mahdollisesti 1989 Itävaltaan avustamaan kurdi Abdorrahman Qassemloun eliminoinnissa. Hän oli perustamassa Opiskelijoiden islamilaista yhdistystä ja toimi Basijin kouluttajana. Sodan jälkeen hän palasi yliopistoon luennoitsijaksi.
Presidentinvaalit 2009

Kesäkuussa 2009 Mahmud Ahmadinežad valittiin jatkokaudelle, mikä aiheutti poikkeuksellisen suuria mellakoita Teheranissa. Sadattuhannet Mir-Hossein Mousavin kannattajat protestoivat pääkaupungissa uudelleenvalintaa mielenosoituksissa, jotka yltyivät jopa aseellisiksi. Vastustajat syyttivät Ahmadinežadia vaalivilpistä. Vaalien jälkeen lukuisia uudistusmielisiä poliitikkoja pidätettiin. Venezuelan presidentti Hugo Chávez luonnehti Ahmadinežadin uudelleenvalintaa suureksi voitoksi.
Vielä kesäkuun aikana kävi ilmi, että joillakin äänestysalueilla äänestysaktiivisuus oli yli 100 prosenttia.
Aiheesta muualla

Wikimedia Commonsissa on kuvia tai muita tiedostoja aiheesta .
Wikiuutisissa on aiheeseen liittyvä uutinen: Ahmadinežad: Wikileaks-paljastus psykologista sodankäyntiä
Ahmadinežadin viralliset kotisivut (Arkistoitu – Internet Archive) (arabiaksi), (englanniksi), (ranskaksi)
Iranin presidentin verkkosivu (englanniksi)
Ahmadinežadin synnyinkoti Aradanissa, nykyisin asumaton.
Ahmadinežad puhumassa Columbian yliopistolla syyskuussa 2007.